My Buurt: Onthou jy hoe ry dié trein? | Netwerk24
Deur Jeanelle Greyling 15 Augustus 2018 08:54
‘Ons het die ou stoomtrein wat by die treinstasie (in Springs) ten toon gestel word van naderby beskou,” lui ’n inskrywing van die Facebook-blad Springs – History of a Gold Town.
“Die arme ding is verwaarloos en misbruik. Sy het ernstige liefde en sorg nodig.”
Die stoomtrein wat by die Springs-treinstasie ten toon gestel word.Foto’s: FACEBOOK
’n Lugfoto van die stoomtrein.
Talle Facebook-gebruikers het hul misnoeë oor die verwaarloosde trein uitgespreek en hul herinneringe oor hul dae as stoomtreindrywers gedeel.
“Die enjin is deur my oupa, Syd Gainsford, gedryf,” skryf Beverley Lawson.
“Ek was baie klein. Nou het dit ten gronde gegaan.”
John Nolan het vir sy makkers geskryf: “Ek dink ons hét (destyds) die liefling ’n bietjie liefde en sorg gegee.”
Hierop het Gregory Lubbe geantwoord: “O, definitief. Ek onthou die spoorwegpolisie het ons oral deur Strubenvale gejaag.”